Bruema pito

La bruema pitoOrnitologia taksonomio. () estas birdospecio el la familio de pitedoj. Ĝi havas 3 subspeciojn troviĝantajn en suda Nov-Gvineo kaj eosta Aŭstralio.

Taksonomio
Laŭ AviListAviList v2025, konsultita la 31-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Pitta Vieillot, LJP, 1816 - pito
Pitta versicolor Swainson, WJ, 1825 - bruema pito
Pitta versicolor simillima Gould, J, 1868
Pitta versicolor intermedia Mathews, GM, 1912
Pitta versicolor versicolor Swainson, WJ, 1825

Etimologio
La scienca genra nomo Pitta estas latina transskribo fare de Vieillot de telugua nomo signifanta "birdeto"Birds of the World, Noisy Pitta..

La specia epiteto versicolor estas latina vorto signifanta "varikolora", pro la bunta plumaro de tiu specio.

Priskribo
La bruema pito estas 19 ĝis 21 cm longa. Maskloj pezas 70–112 g kaj inoj 70–128 g.[5] Ĝi estas bunta birdo. Ĝi havas nigrajn kapon kaj nukon kun kaŝtankolora krono. La flugiloj estas verdaj kun turkiskolora antaŭa rando kaj ankaŭ la dorso estas verda. La gorĝo, brusto kaj ventro estas citronflavaj. La vosto estas nigra kaj la subvostaj kovriloj estas oranĝruĝaj.

Junaj birdoj similis plenkreskulojn sed estas pli senkoloraj, kun olivecverda koloro sur la flugiloj kaj la sablokolora brusto grizkolora, same kiel la gorĝo kaj mentono. La kaŝtanbrunaj plumoj de la krono estas nigre pintohavaj kaj la pli malgrandaj flugilkovriloj ne havas bluon.

Disvastiĝo kaj habitato
La bruema pito troviĝas en  en suda Nov-Gvineo kaj eosta Aŭstralio.
La subspecio P. v. simillima estas parte migranta. Ĝi troviĝas en insuloj de la Toresa Markolo, kaj nordeosta Kvinslando (de la Kabjorka Duoninsulo suden ĝis la regiono de Cairns). Kelkaj migras por vintri al suda Nov-Gvineo.
La subspecio P. v. intermedia troviĝas en nordeosta Kvinslando (Cooktown ĝis Cairns kaj Atherton, Eungella).
La nomiga subspecio P. v. versicolor troviĝas de la regiono de Cairns suden ĝis eosta Novsudkimrio.

Tiu specio vivas ĉefe en pluvarbaroj kun densa ĝis maldensa subkreskaĵaro, plejparte en malsekaj ravinoj kaj rivervaloj de marnivelo ĝis 1500 m. Ĝi ankaŭ troveblas en mangrovoj kaj marbordaj arbustaroj ekster la reprodukta sezono, kaj en Nov-Gvineo troveblas en musonaj arbaroj.

Referencoj

Kategorio:Pitedoj
Kategorio:Paseroformaj
Kategorio:Birdoj de Oceanio